open-index/open-wikipedia-markdown huggingface dataset:
Praey for the Gods

***Praey for the Gods*** er et  action-eventyrspill utviklet av No Matter Studios. Utviklingen av spillet startet i 2014, og fra januar 2016 jobbet studioet fulltid i Seattle. I oktober 2015 ga studioet ut en trailer til spillet på YouTube. Spillet ble utgitt 14. desember 2021 for Xbox One og Xbox Series X/S.

## Handling
Spilleren begynner eventyret strandet på en frossen øy, uten noen ekstra våpen eller utstyr, og må søke etter forskjellige ressurser (våpen, forsyninger, og så videre) for å overleve i det frosne landskapet. Spillet bruker et utmattelsessystem. Over tid vil karakteren bli sulten, utmattet eller avkjølt, noe som påvirker spilleren ytelse negativt. Løping øker sult-følelsen raskere. Hvis man blir fanget i en iskald kuling eller i vann, må karakteren finne ly og tenne bål før kulden påvirker helse alt for mye.

Det finnes også forskjellige muligheter spredt rundt over hele kartet, for å holde disse problemene i sjakk, selv om det er sterkt tilrådelig å jakte, produsere mat, og hvile når dette er nødvendig. Ulike ressurser kan for eksempel bli funnet i kasser, kastet av dyr eller fiender, eller ligge spredt over resten av miljøet. Det er også mulig å gå på skattejakt, som involverer gåter, for å få tak i noen av gjenstandene spilleren behøver. Våpen har visse nivåer, i forhold til hvor enkelt de kan oppnås.

## Referanser

## Eksterne lenker
* 
* Spilltraileren, fra YouTube
Afrikamesterskapet i fotball 2017 Gruppe B

**[[Afrikamesterskapet i fotball 2017]] Gruppe B** besto av  , ,  og .

## Algerie - Zimbabwe


**Banens beste:**
 Riyad Mahrez

**[[Fotballdommer|Hoveddommer]]:** 
Bamlak Tessema Weyesa (Etiopia)
**[[Assistentdommer]]e:**
Jean-Claude Birumushahu (Burundi)
Aboubacar Doumbouya (Guinea)
**[[Assistentdommer|Fjerdedommer]]:**
Denis Dembélé (Elfenbenskysten)

## Tunisia - Senegal


**Banens beste:**
 Abdoulaye Diallo

**[[Fotballdommer|Hoveddommer]]:** 
Sidi Alioum (Kamerun)
**[[Assistentdommer]]e:**
Evarist Menkouandé (Kamerun)
Elvis Noupue (Kamerun)
**[[Assistentdommer|Fjerdedommer]]:**
Mahamadou Keita (Mali)

## Algerie - Tunisia


**Banens beste:**
 Youssef Msakni

**[[Fotballdommer|Hoveddommer]]:** 
Bernard Camille (Seychellene)
**[[Assistentdommer]]e:**
Abel Baba (Nigeria)
Mohammed Abdallah Ibrahim (Sudan)
**[[Assistentdommer|Fjerdedommer]]:**
Ali Lemghaifry (Mauritania)

## Senegal - Zimbabwe


**Banens beste:**
 Cheikhou Kouyaté

**[[Fotballdommer|Hoveddommer]]:**
Redouane Jiyed (Marokko)
**[[Assistentdommer]]e:**
Redouane Achik (Marokko)
Ali Waleed Ahmed (Sudan)
**[[Assistentdommer|Fjerdedommer]]:**
Gehad Grisha (Egypt)

## Senegal - Algerie


**Banens beste:**
 Islam Slimani

**[[Fotballdommer|Hoveddommer]]:**
Joshua Bondo (Botswana)
**[[Assistentdommer]]e:**
Jerson Emiliano Dos Santos (Angola)
Arsénio Chadreque Marengula (Mosambik)
**[[Assistentdommer|Fjerdedommer]]:**
Redouane Jiyed (Marokko)

## Zimbabwe - Tunisia


**Banens beste:**
 Taha Yassine Khenissi

**[[Fotballdommer|Hoveddommer]]:**
Denis Dembélé (Elfenbenskysten)
**[[Assistentdommer]]e:**
Marius Donatien Tan (Elfenbenskysten)
Olivier Safari Kabene (DR Kongo)
**[[Assistentdommer|Fjerdedommer]]:**
Mahamadou Keita (Mali)

## Referanser
Edvard Welle-Strand

**Edvard Welle-Strand** (1884–1965) var en norsk forfatter fra Bitterstad i Vesterålen. 

I 1910 flyttet han til Bergen. Frem til 1936 var han redaksjonssekretær i *[[Bergens Aftenblad]]*, og senere gav han ut blad som *Vi reiser*, *Bergens Illustrerte* og *Fiskermagasinet*.

Boken *Den unge barbar* ble utgitt på tysk i 1924 med tittel *Möivenjunge*. Senere er den kommet på russisk, polsk, nederlandsk, svensk og latvisk. Den kom ut på norsk i 1943, utgitt på Kamban forlag (Oslo) og trykket i Hedemarkingens trykkeri, Hamar. (Kilde: s. 2 og 4 i boken)

Boken virker nesten selvbiografisk, idet de fleste geografiske navn i første del, som omhandler livet på sørspissen av Langøya i Hadsel kommune i Vesterålen, er faktiske. Hovedpersonen Almar (16 år ved bokas begynnelse) kommer fra gården «Myra». Av beskrivelsene i boka går det frem at denne gården må ligge mellom Rå og Skagen, omtrent der Bitterstad ligger. Forfatteren kommer selv fra Bitterstad. Av andre geografiske navn som ikke har latt seg verifisere er «bukta» (Kan være Skagbukta), Lægde, Kongsvegen, Alsvåg, Lundhaugen hvor Kongsveien gjør en sving, Petvika. Et fjell skrevet Skanaktind i boken har korrekt navn "Skavnaktind".

## Bibliografi
* 1909 *Fra havskjær og fjellvidde*
* 1912 *Havgufs*
* 1914 *Zinka Zahl : fortælling*
* 1915 *Døgnfluer : stemninger og skildringer*
* 1916 *I krigens periferi : Europas dødsaar*
* 1917 *Karenski : verdenskrigens homo novus*
* 1917 *Røde dager : indtryk og stemninger fra den russiske revolution*
* 1918 *Fjernland : stemninger og skildringer*
* 1919 *Pohjola : billeder fra de store vidder*
* 1922 *Baalet : billeder fra det røde Rusland*
* 1922 *Frihetskorset : drama i fire akter*
* 1923 *Skaarongen*
* 1924 *Nothunden: Nordlandsroman*
* 1927 *Polarmennesker*
* 1930 *Flugten til Norden. En roman om samenes vandring til Ishavets strand*
* 1943 *Den unge barbar*
* 1945 *Tragedien i isen og andre fortellinger*
* 1945 *Hvor fisk vaker og fugl flyr*
* 1946 *Løgnens tre bærer bitre frukter*
* 1948 *Nis Petersens dage i Bergen*
* 1956 *Per Erik på Lofotfiske*

## Familie
Edvard Welle-Strand var far til motstandsmann og forfatter Erling Welle-Strand og farfar til professor Anne Welle-Strand.

## Referanser
Petter Stakston

**Petter Stakston** (født 11. mars 1997 på Lillehammer) er en norsk langrennsløper som representerer Søre Ål IL og Team Aker Dæhlie.

Hans fremste internasjonale meritt er sølv på sprinten ved Junior-VM på ski 2017.

## Idrettskarriere
### Sesongen 2013/14
Stakston deltok i Junior-NM på ski 2014, der han fikk sølv på 10 km klassisk, bak Erling Fagerbakke Fosse. Han deltok også på Oppland 1, som vant 4 &times; 4 km stafett. 

I Norgescupen  i langrenn for junior 2013/14 kom han på annenplass i klassen M17 sammenlagt, med 535 poeng, bak Herman Martens Meyer.

### Sesongen 2014/15
Han deltok i Europeisk ungdoms-OL 2015 (EYOF), der han vant både sprinten og 10 km klassisk, og i tillegg fikk han bronse på 7,5 km fri teknikk. Norge fikk sølv på 4 &times; 5 km mixstafett.

I Norgescupen i langrenn for junior 2014/15 kom han igjen på annenplass, i klassen M18, bak Herman Meyer. Stakston vant tre av rennene i norgescupen i denne klassen. Han vant to medaljer i Junior-NM på ski 2015 – gull på sprinten og sølv på 15 km fri teknikk. I tillegg kom han på fjerdeplass på 7,5 km klassisk og fjerdeplass på 4 &times; 5 km stafett.

### Sesongen 2015/16
I februar deltok han i Junior-NM på ski 2016, og fikk bronse på sprinten. Han deltok også på sprinten i Junior-VM på ski 2016, men endte der på 14.-plass. I junior-NM del 2 kom han på 39.-plass på 20 km klassisk og 67.-plass på 10 km fri. Han fikk til sammen 150 poeng i Norgescupen i langrenn for junior 2015/16, og endte der på tolvteplass i klassen M19-20.

### Sesongen 2016/17
I Junior-VM på ski 2017 gikk han inn til annenplass på sprinten, bak Janosch Brugger, og med Herman Martens Meyer på tredjeplass.

## Referanser


## Eksterne lenker
*
Riksvei 71

**Riksvei 71** gikk mellom Betna i Halsa og Fannrem i Orkdal. Veien ble omskiltet til europavei 39 år 2000 da europaveien mellom Trondheim og Kristiansand ble opprettet.

## Referanser
Apebusu

* Se Systematisk inndeling

***Apebusu*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, rødlig trebukk. Hode, antenner og bein er svarte, antennene litt lengre enn kroppen. Pronotum er skarpt rødt, dekkvingene for det meste rødoransje.

## Utbredelse
Arten lever i Costa Rica.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Apebusu* Martins & Galileo, 2004
********* *[[Apebusu rubriventris]]* Martins & Galileo, 2004

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Raticate

er en av de fiktive artene fra mediafranchisen *[[Pokémon]]*. Den utvikler seg fra Rattata i level 20 og har ingen videre utvikling. Den er av typen Normal. I Alola-regionen i Pokémon Sun og Moon finnes det en annen variant av Raticate, Alolan Raticate, som utvikler seg fra Alolan Rattata om natten når den kommer til level 20. Alolan Raticate er av typene Normal og Dark.

## Referanser
Bjørset gård

**Bjørset gård** var en storgård i Molde. Det har vært bosetning på Bjørset helt siden steinalderen, men i skriftlige kilder er gården først nevnt i 1579. Gården har hatt flere eiere, blant annet Abraham Schelderop som også eide Moldegård. Hans datte Elen Maria ble senere gift med Hans Thiis Møller som kjøpte begge storgårdene i 1790, og den ble aldri solgt fra familien Møller senere.

På slutten av 1800-tallet ble det bygd flere gårdsanlegg på gården, og en av hovedbygningene er nå Molde Folkehøgskole. Det meste av gårdsbygningene er nå revet, men et av våningshusene som ble kalt Bjørsito er nå en del av Lillekollen barnehage i Sagvegen, og den gamle forpakterboligen er nå en del av Ingebriktvegen.

Bjørset gård har blant annet gitt navn til en egen bydel i Molde, samt til en rekke gater.

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Fossekallen kraftverk (Moi)

**Fossekallen kraftverk (Moi)** er et vannkraftverk på Moi i Lund kommune i Rogaland.

Det er et elvekraftverk som utnytter et fall på 3,5 meter i Moisåna.

Installert effekt er 200 kW. Årsproduksjon er 1,3 GWh.

Bygningen var tidligere Moi Stolfabrikk som ble etablert i 1876. Den hadde sin egen kraftstasjon, var i drift fram til rundt 1990.
 
Den nye kraftstasjonen ligger i et tilbygg. Den er koblet på den gamle vannveien.

I 2024 ble kraftverket overtatt av NorDan.

## Referanser


## Kilder
* 
* NVE vannkraftdatabase
*Kjellesviken Eiendom (arkiv)
Prentice Hall

**Prentice Hall** er et amerikansk forlag som utgir bøker til undervisning og som eies av Pearson PLC. Forlaget ble grunnlagt i 1913, og har sitt hovedkvarter i Upper Saddle River i New Jersey. Forlaget har sitt marked innenfor høyere utdannelse og utgir trykket og digitalt innhold. Det distribuerer sine tekniske titler gjennom tjenesten Safari Books Online.

## Referanser


## Eksterne lenker
* Prentice Hall website
Liste over ordførere i Sørreisa

**Liste over ordførere i Sørreisa** er en liste over ordførere i Sørreisa kommune i Troms.

Oversikten omfatter ordførere fra 1886 til idag. Sørreisa ble opprettet som egen kommune fra 1. september 1886, da gamle Tranøy ble det i tre.

Nåværende ordfører i Sørreisa er siden 2015 Jan-Eirik Nordahl fra Arbeiderpartiet.

## Ordførere

Oversikt over ordførere etter periode og partitilhørighet:

## Referanser


## Eksterne lenker
* «Ordfører i Sørreisa» . Sørreisa kommune
Kvamsholman biotopvern

**Kvamsholman [[biotopvernområde]]** er to holmer med et landareal på tilsammen 15 dekar, i Trondheimsfjorden i Inderøy kommune, Trøndelag. Totalarealet er 69 dekar. Området ble vernet i 2003. Formålet med vernet er å sikre et viktig hekkeområde for sjøfugl.  

Vegetasjonen på holmene består i hovedsak av gress og urter (mjødurt, myrfiol m.v.), men også enkelte kratt av rogn, einer og nype. Kvamsholman er en variert sjøfugllokalitet i et område med stor menneskelig aktivitet og et viktig hekkeområde for ærfugl og fiskemåse. Mange individer av flere arter bidrar til områdets mangfold.

## Referanser
Parallell algoritme

En **parallel algoritme**, i kontrast til en tradisjonell seriell algoritme, er innenfor informatikken navnet på en algoritme som kan utføres på mange forskjellige prosessorer, og deretter bli kombinert ved slutten og avgi et korrekt resultat.

Mange parallelle algoritmer kan utføres parallelt (selv om samtidige algoritmer er et helt annet konsept).

## Referanser
Louis-Pascal Nègre

**Louis-Pascal Nègre** (1928–2001) var en fransk jurist, bankmann, diplomat og politiker. 

Han studerte i Senegal og deretter jus og politisk økonomi ved Universitetet i Paris. Fra 1954 til 1960 arbeidet han for franske myndigheter i Senegal. Han ble finansminister i Malis første regjering etter uavhengigheten fra Frankrike. Fra 1962 til 1964 var han sjef for Malis sentralbank, fra 1964 var han også finansminister. Han var fra 1964 også valgt som «vice president» i African Development Bank, men tiltrådte ikke vervet før i 1970 da han gikk ut av Malis regjering. Han deltok i forhandlingene med de Gaulle om Malis løsrivelse. Nègre var direktør for forskning og analyse i UNICEF fra 1977 og var i perioden 1982-1986 assisterende generalsekretær og leder av FN-sekretariatets personalavdeling. 

Nègres mor var av tuaregslekt fra Mali og faren var fransk. Nègre døde i en eksplosjon i 2001. Det er uklart om det var sabotasje eller en ulykke. Christian Mikkel Dobloug er hans sønn. 

## Referanser
Stortingsvalget 2017 i Telemark

**Stortingsvalget 2017 i Telemark** avholdes mandag 11. september 2017. Det skal velges seks stortingsrepresentanter for valgkretsen Telemark fylke for valgperioden 2017-2021, herav fem distriktsmandater og ett utjevningsmandat. Det er det samme antallet som ved stortingsvalget i 2013.

## Innvalgte i perioden 2013-2017
I perioden 2013-2017 har følgende stortingsrepresentanter vært innvalgt for Telemark:
*Arbeiderpartiet: Terje Lien Aasland (mandat nr. 1), Lene Vågslid (4), Christian Tynning Bjørnø (5)
*Høyre: Torbjørn Røe Isaksen (2)
*Fremskrittspartiet: Bård Hoksrud (3)
*Kristelig Folkeparti: Geir Bekkevold (utjevningsmandat)

Solveig Sundbø Abrahamsen (H) var fast møtende vararepresentant for kunnskapsminister Torbjørn Røe Isaksen i hele perioden.

Høyre manglet 278 stemmer for å vinne Arbeiderpartiets tredje distriktsmandat.

Torbjørn Røe Isaksen har vært innvalgt på stortinget i to perioder og stiller ikke til gjenvalg i 2017.

## Stortingskandidater 2017
Fylkesvalgstyret i Telemark har godkjent 15 valgslister med følgende toppkandidater til Stortingsvalget i 2017:

**Alliansen:**
*1. Petter Amundsen (54), Oslo

**Arbeiderpartiet:**
*1. Terje Lien Aasland (52), Skien
*2. Lene Vågslid (31), Tokke 
*3. Christian Tynning Bjørnø (32), Porsgrunn

**Demokratene i Norge:**
*1. Arild Buli (55), Kristiansand

**Fremskrittspartiet:**
*1. Bård Hoksrud (44), Bamble

**Helsepartiet:** 
*1. Lizbeth Helen Kvien Nielsen (66), Porsgrunn

**Høyre:**
*1. Solveig Sundbø Abrahamsen (54), Seljord

**Kristelig Folkeparti:**
*1. Geir Bekkevold (54), Skien

**Kystpartiet:**
*1. Sanna Solbak (56), Sandefjord

**Liberalistene:**
*1. Benjamin Bringsås (21), Bø

**Miljøpartiet De Grønne:**
*1. Mona Nicolaysen (46), Skien

**Partiet De Kristne:**
*1. Ingvar Torvik (80), Porsgrunn

**Rødt:**
*1. Tobias Drevland Lund (21), Kragerø

**Senterpartiet:**
*1. Åslaug Sem-Jacobsen (46), Notodden
 
**Sosialistisk Venstreparti:**
*1. Ådne Naper (33), Skien

**Venstre:**
*1. Eli Taugbøl (43), Kviteseid

## Meningsmålinger
Lokale meningsmålinger for Telemark med spørsmål om stortingsvalg.

Oppslutning:

Mandatfordeling:

Tabellen oppgir bare fordeling av de fem distriksmandatene. Utjevningsmandatet tildeles i sammenheng med landsresultatet.

## Valgresultat

## Valgte Stortingsrepresentanter
Arbeiderpartiet mistet et distriktsmandat til Senterpartiet. Følgende representanter ble valgt:

*1. Distriktsmandat: Terje Lien Aasland (52) Skien, Arbeiderpartiet
*2. Distriktsmandat: Solveig Sundbø Abrahamsen (53) Seljord, Høyre
*3. Distriktsmandat: Bård Hoksrud (44) Bamble, Fremskrittspartiet
*4. Distriktsmandat: Lene Vågslid (31) Tokke, Arbeiderpartiet
*5. Distriktsmandat: Åslaug Sem-Jacobsen (46) Notodden, Senterpartiet
*Utjevningsmandat: Geir Bekkevold (54) Skien, Kristelig Folkeparti

## Se også
*Liste over stortingsrepresentanter 2013-2017
*Stortingsvalget 2017

## Referanser
Rise Like a Phoenix

**«Rise Like a Phoenix»** (norsk oversettelse: *stå opp som en fugl føniks*) er en østerriksk popballade som vant  Eurovision Song Contest 2014 for Østerrike. Sangen ble fremført av den skjeggete dragartisten Conchita Wurst og fikk  i avstemningen. Dette var Østerrikes andre seier i konkurransen, og den første på . Sangen er skrevet av Charlie Mason, Joey Patulka, Alexander Zuckowski og Julian Maas og ble sluppet 18. mars 2014. Wurst fremførte sangen første gang direkte 21. mars samme år på ORFs *Dancing Stars* – den østerrikske versjonen av *[[Skal vi danse (TV-program)|Skal vi danse]]*. 

## Bakgrunn
Komponist Alexander Zuckowski hadde skrevet sangen for et annet prosjekt, men de store plateselskapene i Østerrike nektet å produsere «Rise Like a Phoenix». Da den østerrikske allmennkringkasteren ORF henvendte seg til Zuckowski om mulige bidrag til Eurovision Song Contest, tenkte han øyeblikkelig på sangen. «Jeg visste at noe stort ville skje med denne sangen,» sa Zuckowski i et senere intervju. Han sendte inn sangen til ORF som til slutt valgte den til landets bidrag til Eurovision Song Contest 2014 i København.

En musikkvideo til sangen ble sluppet på YouTube 18. mars 2014, samtidig med lanseringen av singelen. Sangen fikk positiv mottakelse i hjemlandet, og den til da eneste østerrikske vinneren, Udo Jürgens, kalte sangen «velkomponert».

«Rise Like a Phoenix» handler om å reise seg igjen etter tunge tider og stige opp som en fugl føniks. Melodien har mange likheter med tittellåtene til flere James Bond-filmer. Flere etterligninger dukket opp på YouTube, og flere spekulerte på om låten faktisk ville bli tittelsangen til den neste James Bond-filmen.

## Listeplasseringer

## Utgivelseshistorikk

## Se også
* Østerrike i Eurovision Song Contest

## Referanser


## Eksterne lenker
* 
* Tekst og oversettelse av sangen
*
Lukas Spalvis

**Lukas Spalvis** (født 1994) er en litauisk tidligere fotballspiller. Hans siste klubb som spiller var den tyske klubben 1. FC Kaiserslautern.

Han og moren emigrerte fra Litauen til Basel i Sveits da han var seks år gammel.

## Landslaget
5. mars 2014 fikk han sin første landskamp for  mot Kasakhstan. 6. juni 2014 scoret han sitt første landslagsmål for  mot Polen.

## Referanser


## Eksterne lenker
*
Nicosia Britannia-katastrofen 1967

**Nicosia Britannia katastrofen** var en flyulykke som krevde 126 liv på en Bristol Britannia fra det sveitsiske flyselskap Globe Air da det styrte i bakken 4 km sør for Nicosia Airport i Kypros.

## Ulykken
Britannia var et charterfly som skulle bringe turister fra Bangkok i Thailand til Basel i Sveits. Flyet mellomlandet i Colombo i Sri Lanka og deretter Bombay i India med planlagt neste stopp Kairo. Mannskapet valgte å fly til Nikosia på grunn av dårlig vær i Kairo. Fyet gjennomførte sitt tredje forsøk på å lande i voldsomt uvær fløy i en høyde nær landsbyen Lakatamia og brast i flammer.

På ulykkestidspunktet hadde begge flygerne overskredet sin maksimale flytid med tre timer. Styrmannen hadde mindre enn 50 timer flytid med Britannia.

To tyske passasjerer (Christa Blümel og Peter Femfert) og to sveitsiske (Veronika Gysin og Nicolas Pulver) passasjerer overlevde starten. Tre av dem ble alvorlig skadet og ble behandlet i FNs feltsykehus i nærheten Nicosia, den fjerde, Nicolas Pulver ble rapportert til å være rimelig uskadd.

## Referanser
Stortingsvalget 2017 i Aust-Agder

**Stortingsvalget 2017 i Aust-Agder** avholdes mandag 11. september 2017. Det skal velges fire stortingsrepresentanter for valgkretsen Aust-Agder fylke for valgperioden 2017-2021, herav tre distriktsmandater og ett utjevningsmandat. Det er det samme antallet som ved stortingsvalget i 2013.

## Innvalgte i perioden 2013–2017
I perioden 2013–2017 har følgende stortingsrepresentanter vært innvalgt for Aust-Agder:

*Arbeiderpartiet: Freddy de Ruiter (mandat nr. 1)
*Høyre: Svein Harberg (2)
*Fremskrittspartiet: Ingebjørg Godskesen (3)
*Kristelig Folkeparti: Kjell Ingolf Ropstad (utjevningsmandat)

Freddy de Ruiter (3 perioder) og Ingebjørg Godskesen (2 perioder) stiller ikke til gjenvalg i 2017.

## Stortingskandidater 2017
Fylkesvalgstyret i Aust-Agder har godkjent 17 valglister med følgende toppkandidater til Stortingsvalget 2017:
***Alliansen:** Tommy Knappskog (44), Kongsberg
***Arbeiderpartiet:** Tellef Inge Mørland (37), Arendal
***Demokratene i Norge:** Jan Ove Ragnar Fedde (66), Grimstad
***Fremskrittspartiet:** Åshild Bruun-Gundersen (30), Arendal
***Helsepartiet:** Tonje Maria Mørland (46), Arendal
***Høyre:** Svein Harberg (59), Grimstad
***Kristelig Folkeparti:** Kjell Ingolf Ropstad (32), Evje og Hornnes
***Kystpartiet:** Sanna Solbak (56), Sandefjord
***Liberalistene:** Harald Dreier Ludianos (31), Arendal
***Miljøpartiet De Grønne:** Eivind Trædal (31), Oslo
***Partiet De Kristne:** John Erik Selle (51), Bærum
***Pensjonistpartiet:** Harald Alsvik (71), Tvedestrand
***Piratpartiet:** Svein Mork Dahl (43), Arendal
***Rødt:** Jonny Ingebrigtsen (60), Arendal
***Senterpartiet:** Gro Anita Mykjåland (41), Iveland
***Sosialistisk Venstreparti:** Fredrik Wilhelm Schulze-Krogh (43), Arendal
***Venstre:** Petter N. Toldnæs (39), Lillesand


Åshild Bruun Gundersen (FrP) (23499362031).jpg|Åshild Bruun Gundersen
Svein Harberg, the Chairman of the Norwegian Government’s Cultural Committee (18691275716).jpg|Svein Harberg
Kjell Ingolf Ropstad (cropped).JPG|Kjell Ingolf Ropstad
Gro Anita Mykjaland.jpg|Gro Anita Mykjaland


## Meningsmålinger
Lokale meningsmålinger for Aust-Agder med spørsmål om stortingsvalg.

Oppslutning:

Mandatfordeling:

Tabellen oppgir bare fordeling av de tre distriksmandatene. Utjevningsmandatet tildeles i sammenheng med landsresultatet.

## Valgresultat

## Valgte Stortingsrepresentanter
Valgresultatet ga samme partifordeling som i 2013. Følgende representanter ble valgt:

*1. Distriktsmandat: Svein Harberg (59) Grimstad, Høyre
*2. Distriktsmandat: Tellef Inge Mørland (37) Arendal, Arbeiderpartiet
*3. Distriktsmandat: Åshild Bruun-Gundersen (30) Arendal, Fremskrittspartiet
*Utjevningsmandat: Kjell Ingolf Ropstad (32) Evje og Hornnes, Kristelig Folkeparti

## Se også
*Liste over stortingsrepresentanter 2013-2017
*Stortingsvalget 2017

## Referanser
Oppgaveparallellisme

**Oppgaveparallellisme**, også kjent som **funksjonsparallellisme** og **kontrollparallellisme**, er en form for parallellisering av datamaskinkode som utføres i mange mikroprosessorer i miljøer med parallell databehandling. Oppgaveparallellisering fokuserer på distribuerte oppgaver &ndash; parallell utførelse av prosesser eller tråder, mellom flere forskjellige mikroprosessorer. Begrepet står i kontrast til dataparallellisme som er en annen form for parallellisme.

## Litteratur
* Quinn Michael J, Parallel Programming in C with MPI and OpenMP McGraw-Hill Inc. 2004. ISBN 0-07-058201-7
Prefixsum

**Prefixsum**, også kalt kumulativ sum og inklusiv sum, er en å lese en sekvens av tall  og benytte denne sekvensen  i en annen sekvens av tall , som inneholder summen (kjørende oppsummering) av prefixene til innmatningssekvensen;

:
:
:
:...

Som eksempel, er prefixsummene til naturlige tall følgende trekanttall:

:
Indirekte kostnader (informatikk)

Innen informatikk er **indirekte kostnader** (engelsk: *overhead*) et begrep som brukes om enhver kombinasjon av overflyt som indirekte rammer tid, hukommelse, båndbredde eller andre ressurser som kreves for å oppnå et spesielt mål. Det er et særtilfelle av indirekte kostnader (engelsk: *overhead*) innenfor ingeniørvitenskap.
Stortingsvalget 2017 i Vest-Agder

**Stortingsvalget 2017 i Vest-Agder** ble avholdt mandag 11. september 2017. Det ble valgt seks stortingsrepresentanter for valgkretsen Vest-Agder fylke for valgperioden 2017-2021, herav fem distriktsmandater og ett utjevningsmandat. Det er det samme antallet som ved stortingsvalget i 2013.

## Innvalgte i perioden 2013–2017
I perioden 2013–2017 var følgende stortingsrepresentanter innvalgt for Vest-Agder:

*Høyre: Ingunn Foss (mandat nr. 1), Norunn Tveiten Benestad (5)
*Arbeiderpartiet: Kari Henriksen (2), Odd Omland (utjevningsmandat)
*Fremskrittspartiet: Åse Michaelsen (3)
*Kristelig Folkeparti: Hans Fredrik Grøvan (4)

Åse Michaelsen har vært innvalgt på stortinget i tre perioder og stiller ikke til gjenvalg i 2017.

## Stortingskandidater 2017
Fylkesvalgstyret i Vest-Agder godkjente 17 valglister med følgende toppkandidater til stortingsvalget 2017:

**Alliansen:**
*1. Hans Jørgen Lysglimt Johansen (46), Oslo

**Arbeiderpartiet:**
*1. Kari Henriksen (62), Kristiansand
*2. Odd Omland (61), Kvinesdal 

**Demokratene i Norge:**
*1. Vidar Kleppe (54), Kristiansand

**Fremskrittspartiet:**
*1. Gisle Meininger Saudland (31), Flekkefjord

**Helsepartiet:**
*1. Elisabeth Stenberg (37), Kristiansand

**Høyre:**
*1. Ingunn Foss (57), Lyngdal
*2. Norunn Tveiten Benestad (60), Kristiansand

**Kristelig Folkeparti:**
*1. Hans Fredrik Grøvan (63), Lyngdal
*2. Torhild Bransdal (61), Vennesla

**Kystpartiet:**
* 1. Svein Gunnar Sivertsen (59), Kvinesdal

**Liberalistene:**
*1. Kenneth Tolås (31), Kvinesdal

**Miljøpartiet De Grønne:**
*1. Birte Simonsen (68), Kristiansand

**Partiet De Kristne:**
*1 Arnstein Fedøy (47), Søgne

**Pensjonistpartiet:**
*1. Einar Haarberg (66), Kristiansand

**Piratpartiet:**
*1. Tale Østrådal (28), Kristiansand 

**Rødt**
*1. Yngve Kronstad-Johansen (46), Farsund 

**Senterpartiet:**
*1. Ole Magne Omdal (61), Kristiansand
 
**Sosialistisk Venstreparti:**
*1. Mali Steiro Tronsmoen (34), Kristiansand

**Venstre:**
*1. Petter N. Toldnæs (38), Lillesand

## Meningsmålinger
Lokale meningsmålinger for Vest-Agder med spørsmål om stortingsvalg.

Oppslutning:

Mandatfordeling:

Tabellen oppgir bare fordeling av de fem distriksmandatene. Utjevningsmandatet tildeles i sammenheng med landsresultatet.

## Valgresultat

## Valgte Stortingsrepresentanter
Valgresultatet ga samme fordeling av distriktsmandatene som i 2013. Fylkets utjevningsmandat gikk fra Arbeiderpartiet til Kristelig Folkeparti. Følgende representanter ble valgt:

*1. Distriktsmandat: Ingunn Foss (57) Lyngdal, Høyre
*2. Distriktsmandat: Kari Henriksen (62) Kristiansand, Arbeiderpartiet
*3. Distriktsmandat: Gisle Meininger Saudland (31) Flekkefjord, Fremskrittspartiet
*4. Distriktsmandat: Norunn Tveiten Benestad (60) Kristiansand, Høyre
*5. Distriktsmandat: Hans Fredrik Grøvan (63) Lyngdal, Kristelig Folkeparti
*Utjevningsmandat: Torhild Bransdal (61) Vennesla, Kristelig Folkeparti

## Se også
*Liste over stortingsrepresentanter 2013-2017
*Stortingsvalget 2017

## Referanser
Norsk forening for opphavsrett

**Norsk forening for opphavsrett** (stiftet 25. februar 1949) er en norsk interesseorganisasjon. Foreningens vedtekstfestede formål er «å fremme kjennskapet til og interessen for opphavsretten gjennom foredrag, diskusjon, utgivelse av publikasjoner og andre hensiktsmessige tiltak».

## Referanser


## Eksterne lenker
*Offisielt nettsted
Parallel random access-machine

**Parallel random-access machine (PRAM)** er et begrep innen informatikken som brukes om en abstrakt maskin med delt minne. PRAM er parallellprogrammeringens analogi til random-access machine (RAM). På samme måte som RAM benyttes av konstruktører av sekvensielle algoritmer for å modellere algoritmekompleksitet (slik som tidskompleksitet), blir PRAM benyttet av konsruktører av parallelle algoritmer til å modellere parallell algoritmeytelse.

Liksom RAM-modeller unngår praktiske størsmål som hurtigminnets aksesstid versus hovedminnets aksesstid, slik neglisjerer PRAM-modeller spørsmål som synkronisering og datakommunikasjon, men gir en løsning for et antall mikroprosessorer.
3. serierunde i Eliteserien 2017

**3. serierunde i [[Eliteserien i fotball for menn 2017]]** startet lørdag 8. april klokken 18:00. Rundens siste kamp ble spilt mandag 10. april klokken 19:00.








## Kampfakta
**Lørdag 8. april 2017**

**Søndag 9. april 2017**






**Mandag 10. april 2017**


## Referanser
Armin Mueller-Stahl

**Armin Mueller-Stahl** (født 17. desember 1930 i Tilsit) er en tysk skuespiller, musiker, maler og forfatter.

## Filmer i utvalg
* 1962 &ndash; *Königskinder*
* 1963 &ndash; *Nackt unter Wölfen*
* 1975 &ndash; *[[Løgneren Jakob (1975)|Løgneren Jakob]]* (*Jakob der Lügner*)
* 1975 &ndash; *[[Lola – nattens dronning]]*
* 1982 &ndash; *[[Veronika Voss]]*
* 1983 &ndash; *En kjærlighetshistorie i Tyskland* (*Eine Liebe in Deutschland*)
* 1985 &ndash; *Oberst Redl* (*Redl ezredes*)
* 1986 &ndash; *Momo – kampen om tiden*
* 1989 &ndash; *[[Spilledåsen (film)|Spilledåsen]]*
* 1991 &ndash; *[[Night on Earth]]*
* 1991 &ndash; *Kafka*
* 1993 &ndash; *[[Åndenes hus (film)|Åndenes hus]]*
* 1996 &ndash; *Shine*
* 1996 &ndash; *Alvekongen (Der Unhold*)
* 1997 &ndash; *[[Spillet (film fra 1997)|Spillet]]* (*The Game*)
* 1998 &ndash; *[[The X-Files (film)|The X-Files]]*
* 1999 &ndash; *Løgneren Jakob* (*Jakob The Liar*)
* 2007 &ndash; *[[Eastern Promises]]
* [[Filmåret 2009|2009]] &ndash; *The International*
* [[Filmåret 2009|2009]] &ndash; *Engler & demoner*
* [[Filmåret 2015|2015]] &ndash; *Knight of Cups''

## Referanser


## Eksterne lenker
* 
* 
*
Rosenborg Ballklub i 2017

## Eliteserien

### Seriekamper

### Cupkamper

## Europacup
### Champions League
Rosenborg kom inn i 2. kvalifiseringsrunde til Champions League.

### Europa Leauge
Rosenborg kom inn i playoffrunden til Europa Leauge.

### Gruppespill

## Rosenborg 2
Rosenborg 2 spiller i den nyopprettede regionsligaen i avdeling 5.

## Referanser
Sungbum

**Sungbum** (tibetansk: གསུང་འབུམ; wylie: *gsung-'bum*, tradisjonell kinesisk: 松绷, pinyin: *sōng běng*, «samlede verker») er de samlede buddhistiske skrifter av en lama, en av de religiøse lærere i tibetansk buddhisme. Tekstene tilhører særlig en lama fra Mongolia eller Tibet.

Totalt utgjør denne tekstsjangeren mer enn 200&nbsp;000 bøker. Tekstene omfatter blant annet kommentarer til indiske tekster, sammen med essay om emner slik som epistemologi, ritualer og meditasjon. Gsung-'bum utgjør en av tre avdelinger i den tibetanske buddhistiske kanon; de to andre er Kangyur og Tengyur.

## Referanser


## Eksterne lenker
* Sungbum, Dharmaling Buddhist Congregation
* Gsung-'bum article fra Encyclopædia Britannica
The Onion

**The Onion** er en amerikansk organisasjon som publiserer nyhetssatire i form av et tidsskrift samt på internett.  Tidsskriftet har ukentlig blitt utgitt siden 1988 og parodierer innholdet i en vanlig avis og inneholder både «nyhetsartikler» og «ledere» som skrives i en seriøs stil. Tidsskriftet har ifølge The Onion et opplag på 400 000 eksemplarer.

Rokokoposten er en dansk avis i samme genre.

## Referanser


## Eksterne lenker
*
Paraegocidnus

* Se Systematisk inndeling

***Paraegocidnus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En ganske liten (4,5 - 5 millimeter), avlang, mørkt rødbrun trebukk. Antennene er betydelig lengre enn kroppen. Pronotum har rundede sider og er innsnevret ved roten, dekkvingene er jevnbrede.

## Levevis
Larvene lever i død ved.

## Utbredelse
Arten er bare kjent fra Myanmar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Paraegocidnus* Breuning, 1956 
********* *[[Paraegocidnus feai]]* Breuning, 1956

## Kilder
* Liste over artene 
* Bildegalleri 
## Eksterne lenker
* 
*
Radixsortering

**Radixsortering** er innenfor informatikken navnet på en komparativ sorteringsalgoritme for heltall som sorterer data med heltallsverdier ved å gruppere nøkler etter individuelle siffer som deler den samme signifikante posisjon og verdi. Et posisjonssystem er påkrevet, men fordi heltall kan representere strenger av tegn (navn og datoer) og spesielt formaterte flytetall, er ikke radixsortering begrenset til heltall. Radixsortering går tilbake til 1887 da Herman Hollerith begynte å arbeide på tabelleringmaskiner.

## Eksterne lenker
*Demonstrasjon og sammenligning av radixsortering med boblesortering, flettesortering og Quicksort implementert i JavaScript
Kallstakk

Innenfor informatikk er en **kallstakk** en datastruktur av datatypen stakk som lagrer informasjon om aktive subrutiner i et dataprogram. Den er også kjent som **utførelsesstakk**, **programstakk**, **kontrollstakk**, **run-time stakk** eller **maskinstakk**. Vedlikehold av kallstakken er viktig for at de fleste programmer skal fungere korrekt, men detaljene er vanligvis skjulte og blir automatisk utført av høynivåspråk. De fleste datamaskiners instruksjonssett sørger for spesielle instruksjoner for å manipulere stakken.

## Eksterne lenker
* Function Calling and Frame Pointer Operations in 68000 
* The libunwind project - a platform-independent unwind API
Rogheien kraftverk

**Rogheien kraftverk** er et vannkraftverk på Madland i Gjesdal kommune i Rogaland.

Det er et elvekraftverk som utnytter et fall på 80 meter.

Installert effekt er 150 kW fra to peltonturbiner. Årsproduksjon er 0,6 GWh.

## Referanser


## Kilder
* 
* NVE vannkraftdatabase
Namdalens Aktie-Dampskibsselskab

**Namdalens Aktie-Dampskibsselskab** (NADS) var et norsk rederi som ble stiftet i Namsos i 1890, etter krav om bedre kapasitet og regularitet mellom Namsos og kystbygdene i Ytre Namdalen. Veiutbygging og noen steder fraflytting gjorde at mange av anløpsstedene utover 1900-tallet ble enten nedlagt eller erstattet med bilruter fra Fylkesbilene i Nord-Trøndelag. Namdalens Aktie-Dampskibsselskab tok i 1964 navnet Namdalens Trafikkselskap, og ble i 1969/1970 fusjonert med Namsos Dampskibsselskab til Namsos Trafikkselskap; de to selskapene hadde hatt felles disponent siden 1962.

## Referanser


## Litteratur
*
*
Alternative fakta

**«Alternative fakta»** (etter engelsk *alternative facts*) er et begrep som ble brukt av presidentrådgiver Kellyanne Conway 22. januar 2017 i aktualitetsprogrammet *[[Meet the Press]]* på fjernsynskanalen NBC i USA. I et intervju med programleder Chuck Todd, der Todd anklaget pressesekretær Sean Spicer for å snakke usant om oppmøtet ved Donald Trumps innsettingsseremoni som president, svarte Conway: «Ikke overdriv, Chuck. Du sier det er en løgn, og … pressesekretæren vår, Sean Spicer, gav alternative fakta.» Todd svarte med å si at «alternative fakta er ikke fakta. De er usannheter.»

Conways bruk av begrepet «alternative fakta» for å beskrive det som anses som usannheter, ble latterliggjort i sosiale medier og kritisert av blant annet Dan Rather, Jill Abramson, og Public Relations Society of America. Uttrykket ble beskrevet som «orwellsk», og salget av Orwells satiriske framtidsdystopi* [[Romanen 1984|1984]]*, som beskriver et diktatorisk overvåkingssamfunn som benytter løgnaktig «nytale», økte med over  prosent den påfølgende uken, slik at boken ble bestselger på *[[Amazon.com]]*.

Conway forsvarte senere sin ordbruk  om «alternative» fakta slik: «To pluss to er fire. Tre pluss én er fire. Delvis skyet, delvis sol. Glasset er halvfullt, glasset er halvtomt. Disse er alternative fakta.»

## Norge
I Norge ble begrepet umiddelbart tatt i bruk. I uken som fulgte, ble begrepet brukt blant annet i *[[Aftenposten]]*, *[[Stavanger Aftenblad]]*, i *[[Universitetsavisa]]*, samt i *[[Bergens Tidende]]*, *[[Dagbladet]]* og NRK. Bergepet ble brukt i en teateranmeldelse i *[[VG]]*. Språkrådet la ut «fakta» som aktuelt ord 27. januar der de skrev at: «… skal noe slikt som 'alternative fakta' gi mening, må det enten bety et annet faktautvalg (som egentlig ikke står i motsetning til det første), eller så må vi legge til et slappere faktabegrep i ordboka».

Uken etter ble flere norske politikere anklaget for å komme med alternative fakta, og undervisningsminister Torbjørn Røe Isaksen skrev i *[[Morgenbladet]]*: «Her er noen alternative fakta om alternative fakta».

## Se også
* Falske nyheter
* Postfaktuell
## Referanser
Rolsøya naturreservat

**Rolsøya [[naturreservat]]** omfatter øya Rolsøya og sjøarealene rundt. Landarealet er 38 daa, totalarealet 87 daa. Øya ligger i Børgin, en sidefjord til Trondheimsfjorden, som er delt mellom Inderøy kommune og Steinkjer kommune i Trøndelag. Området ble vernet i 2003. Formålet med vernet er å ta vare på ei øy, samt tilgrensende sjøområder, med det naturlig tilknytta planteliv og dyreliv. Rolsøya har særlig verdi som hekkeområde for sjøfugl.  

Vegetasjonen domineres av gran iblandet treslag som hegg, rogn, gråor, alm og lønn. I nyttårsorkanen 1992 var et betydelig antall grantre stormfelt. Sydligste del av øya er trebar, og vegetasjonen domineres av gress og urter. 

Øya er et av de viktigste ærfugllokalitetene i fylket og har en betydelig fiskemåsekoloni. Tjeld og stokkand hekker
også, og den store og fargerike gravanda er antatt hekkende.

## Referanser
De aller beste (Picazzo-album)

***De aller beste*** er en samleplate med Picazzo. Albumet ble utgitt 7. mars 2014 på digitale plattformer og 21. mars samme år på CD.

## Sporliste
#«Timeglass» (Dag Sand), (*[[Timeglass (Picazzo-album)|Timeglass]]*)
#«Flammer i regn» (Per Erik Gjedtjernet/Kjetil Nordfjeld), (*[[Blanke ark (album)|Blanke ark]]*)
#«Norske jenter» (Per Erik Gjedtjernet/Per Morten Bråten), (*[[Nye farger]]*)
#«Hvis morgendagen aldri kommer» (Per Erik Gjedtjernet/Kjetil Nordfjeld), (*[[Blanke ark (album)|Blanke ark]]*)
#«Vi gir hverandre kjærlighet» (Per Erik Gjedtjernet/Dag Sand), (*[[Timeglass (Picazzo-album)|Timeglass]]*)
#«Hvor skal vi sove i natt» (Dario Farina/Enzo Ghinazzi/Eirik Tilley), (*[[Hvor skal vi sove i natt]]*)
#«Tusen dager til» (Per Erik Gjedtjernet/Per Morten Bråten), (*[[Tusen dager til]]*)
#«I natt» (Per Erik Gjedtjernet), (*[[Blanke ark (album)|Blanke ark]]*)
#«Vil du» (Mats Larsson/Åsa Karlström/Eirik Tilley), (*[[Hvor skal vi sove i natt]]*)
#«Dagen er en gave» (Bjørn Terje Bråthen), (*[[Nye farger]]*)
#«For tusende gang» (Ole Kristian Ruud/Marit Fiskerud), (*[[Hvor skal vi sove i natt]]*)
#«Troll i ord» (Jon Ruder/Thore Engen), (*[[Tusen dager til]]*)
#«1985» (Per Erik Gjedtjernet), (*[[Timeglass (Picazzo-album)|Timeglass]]*)
#«Elsker du meg fortsatt» (Mats Larsson/Åsa Karlström/Per Morten Bråten/Eirik Tilley), (*[[Nye farger]]*)
#«Marie» (Per Erik Gjedtjernet), (*[[Blanke ark (album)|Blanke ark]]*)
#«Hei du» (Per Erik Gjedtjernet/Per Morten Bråten), (*[[Tusen dager til]]*)
#«Best før» (Per Erik Gjedtjernet), (*[[Blanke ark (album)|Blanke ark]]*)
#«Sommerdrøm» (Per Erik Gjedtjernet), (*[[Timeglass (Picazzo-album)|Timeglass]]*)
#«Hun går alene» (Dag Sand), (*[[Timeglass (Picazzo-album)|Timeglass]]*)

## Eksterne lenker
*
Blindvei (album)

***Blindvei*** er et musikkalbum med Picazzo. Albumet ble utgitt i 2016 og ble nominert til Spellemannprisen 2016 i klassen *«[[Danseband]]»*.

## Sporliste
# «Alt som jeg kan få» (Per Erik Gjedtjernet)
# «En lang lang vei» (Per Erik Gjedtjernet/Per Morten Bråten)
# «Skjebnens ironi» (Per Erik Gjedtjernet)
# «Blindvei» (Per Erik Gjedtjernet)
# «Hjemlengsel» (Per Erik Gjedtjernet)
# «Siste bussen hjem» (Per Erik Gjedtjernet)
# «Bare for deg» (Per Erik Gjedtjernet)
# «Kvinnen i mitt liv» (Per Erik Gjedtjernet)
# «Hva er det du har gjort» (Per Erik Gjedtjernet)
# «Flagget til topps» (Per Morten Bråten)

## Medvirkende
### Picazzo
* Tommy Michaelsen - sang, gitar, miksing
* Per Erik Gjedtjernet - keyboard, vokal, miksing, mastering
* Glenn Bates - bass, vokal 
* Per Morten Bråten - gitar, vokal, coverdesign, produsent, miksing, mastering
* Geir Hilsen - trommer 
### Øvrige
* Hege Pedersen - kor 
* Kristin Skaalerud - fotograf
* Erik Fluge - coverdesign 

## Eksterne lenker
*
Når Paris bobler

***Når Paris bobler*** (originaltittel ***Paris When It Sizzles***) er en amerikansk romantisk komedie fra 1964, regissert av Richard Quine. Filmen ble produsert av Quine og George Axelrod. George Axelrods manus er basert på filmen *[[Fest i Paris]]*, som hadde et manus skrevet av Julien Duvivier og Henri Jeanson. Lydsporet ble komponert av Nelson Riddle, mens Charles Lang og Claude Renoir fotograferte filmen. William Holden og Audrey Hepburn spiller hovedrollene, mens Grégoire Aslan, Raymond Bussières, Noël Coward og Tony Curtis har andre roller.

## Handling
Filmen handler om manusforfatteren Richard Benson (William Holden), som har fått i oppdrag å skrive et manus for sin sjef Mr. Alexander Myerheim (Noël Coward). Han utsetter imidlertid arbeidet til to dager før deadline. Gabrielle Simpson (Audrey Hepburn) blir hyrt inn av Richard til å skrive manuset på en skrivemaskin, men blir overrasket når hun oppdager at Richard ikke har skrevet et eneste ord. Richard blir inspirert av Gabrielle og kommer opp med absurde ideer til filmen. Han gir den navnet *The Girl Who Stole the Eiffel Tower*, og den blir mer og mer basert på forholdet mellom dem. *Når Paris bobler* gjør narr av filmbransjen, skuespillere, studiosjefer og seg selv, og inneholder en rekke allusjoner til Hepburns og Holdens tidligere filmer, blant annet *[[Frokost hos Tiffanys (film)|Frokost hos Tiffanys]]*.

## Medvirkende
Flere av skuespillerne spilte også roller i den fiktive filmen *The Girl Who Stole the Eiffel Tower*.
* Audrey Hepburn som Gabrielle Simpson (Gabby i filmen)
* William Holden som Richard Benson (Rick i filmen)
* Grégoire Aslan som politibetjent Gilet i filmen
* Raymond Bussières som François i filmen
* Tony Curtis som Maurice i filmen
* Noël Coward som Alexander Meyerheim (produsenten i filmen)

I tillegg til Tony Curtis hadde også Marlene Dietrich og Mel Ferrer korte ukrediterte gjesteroller.

## Referanser


## Eksterne lenker
*
Air Spain

**Air Spain** var et spansk charterseskap som opererte fra 1965 til 1975. Hovedbasen lå på Son Sant Joan lufthavn i Palma de Mallorca, Balearene.

Air Spania erklærte seg konkurs i 1975, og dets flåte ble solgt året etter.

## Historie
Air Spain ble etablert i januar 1965 av general Rafael García Valiño og Banco del Noroeste. Selskapers direktør var José Maria Rivero de Aguilar og operativ leder var oberst Carbó. Begge var slektninger av grunnleggeren, general García Valiño og begge hadde militær bakgrunn, noe som lettet deres forhold til spanske luftfartsmyndigheter og gjorde det mulig å få driftstillatelse og konsesjoner, en vanlig praksis i Franco-Spania.

Flyselskapet startet sin virksomhet i mai 1967 med to ex British Eagle Bristol Britannia turboprop fly. Med sikte på å modernisere flåten, ble Britannia erstattet mellom 1971 og 1973 av ex Eastern Air Lines Douglas DC-8-20.
Som et resultat av økte driftsutgifter på grunn av lite passasjertrafikk i vintermånedene og olje-krisen i 1973 måtte flyselskapet legge ned virksomheten i februar 1975.

## Destinasjoner
Air Spain var  hovedsakelig rettet mot turismen i Spania som på den tiden var blomstrende. Internasjonale flyvninger ble operert mellom ulike europeiske byer og flyplasser på Balearøyene, Barcelona, Kanariøyene, Malaga, Alicante og Girona. Flyvninger ble  gjennomført charter basis, og nådde en topp i sommermånedene til destinasjoner i den spanske halvøy samt i Balearene.

## Flåten
* 4 Bristol Britannia
* 6 Douglas DC-8-20

## Referanser


## Eksterne lenker
* Aerobernie - Air Spania
* Flyselskap - Spania
Sogn og Fjordane tingrett

**Sogn og Fjordane tingrett** er en norsk tingrett som ble opprettet 1. juli 2017. Sorenskriver Knut Broberg er embedsleder. Det er fem tingrettsdommere, to dommerfullmektiger, en administrasjonssjef og ni saksbehandlere. Antallet innbyggere i rettskretsen er ca.  personer.

Domstolen har hovedsete i Førde samt faste rettssaler på Nordfjordeid, i Florø og i Sogndal.

Domstolen ble opprettet gjennom en sammenslåing av Sogn tingrett og Fjordane tingrett.

## Referanser
Løgneren Jakob (1975)

***Løgneren Jakob*** (originaltittel: *Jakob der Lügner*) er et østtysk dramakomedie og krigsfilm fra 1975 regissert av Frank Beyer. Filmen er basert på Jurek Beckers roman av samme navn fra 1969.

I 1999 kom en ny engelskspråklig versjon med Robin Williams i hovedrollen av det amerikanske filmselskapet Columbia Pictures.

Den ble ikke vist på norsk kino, men ble vist som mandagsfilm på NRK i 1976.

## Handling
I en jødisk ghetto i det tysk-okkuperte Polen blir en mann ved navn Jakob oppdaget gatelangs etter portforbud. Han får beskjed om å rapportere til et tysk militær-kontor hvor han ser at den ansvarlige offiseren er stupfull. En radio står på, og Jakob overhører en melding om den sovjetiske hærens fremskritt. Etter hvert smyger Jakob seg ut, og går hjem. Senere forteller han vennene sine at russerne ikke er veldig langt unna. Ingen tror på at han gikk til nazist-kontoret og kom ut derfra i live, så Jakob finner på en løgn, og påstår at han eier en radio - en forbrytelse som kan straffes med død.

Men dette setter Jakob i en veldig vanskelig posisjon, fordi han ofte blir bedt om ytterligere nyheter. Derfor begynner han å oppmuntre vennene sine med falske rapporter om den røde arméen på vei mot deres jødiske ghetto. Beboerne, som er desperate og sultne, finner nytt håp i Jakobs historier. Selv når han til slutt innrømmer overfor vennene sin at bare den første rapporten var sant, men resten er funnet på, påpeker vennen at historiene hans gir folk håp og vilje til å leve videre.

## Medvirkende
* Vlastimil Brodský: Jakob Heym
* Erwin Geschonneck: Kowalski
* Manuela Simon: Lina
* Henry Hübchen: Mischa
* Blanche Kommerell: Rosa Frankfurter
* Dezső Garas: Herr Frankfurter
* Zsuzsa Gordon: Frau Frankfurter
* Friedrich Richter: Prof. Kirschbaum
* Margit Bara: Josefa
* Reimar J. Baur: Herschel Schtamm
* Armin Mueller-Stahl: Roman Schtamm

## Referanser


## Eksterne lenker
*
Magid al-Araki

**Abdel Magid Al-Araki** (født 1945 i Sudan) er en norsk økonom, sosiolog og oversetter. Han har ph.d.-grad fra Universitetet Bordeaux I og magistergrad i sosiologi fra Universitetet i Oslo. Han er professor emeritus ved Høgskolen i Oslo og Akershus. Han har oversatt og kommentert Al-Muqaddimah av Ibn Khaldūn. Oversettelsen er på 1200 sider i to bind og al-Araki brukte 30 år på arbeidet.

## Bibliografi
**Al-muqaddimah : boken om lærdommene, med en introduksjon til verdens historie*. Oversatt og med innledende essay av Magid al-Araki. Pax forlag, 2012. ISBN 978-82-530-3494-2.

## Referanser
Ragna Vorkinnslien

**Ragna Vorkinnslien** (født 1990) er en norsk politiker, fotograf og kommunikasjonsrådgiver.

Hun ble innvalgt i Trondheim bystyre og gruppeleder for partiet Rødt i 2015 og var Rødts førstekandidat i Sør-Trøndelag ved stortingsvalget i 2017.

Vorkinnslien stod bak forslaget om etableringsstans for kommersielle barnehager i Trondheim, som bystyret vedtok i januar 2017. Hun fremmet også, sammen med SV, et forslag om å frata strippeklubber skjenkebevillingen, som også ble vedtatt, men senere underkjent ved en dom i Trøndelag tingrett. Hun markerte seg ellers for en sosial boligpolitikk, å bevare Nyhavna som industriområde, imot utbyggingen av Trondheim Spektrum på Nidarø, og imot metrobussystemet, som endte med at Rødt forlot samarbeidet om Miljøpakken.

Vorkinnslien har vært i Hellas som frivillig for å hjelpe flyktninger.

I 2019 fikk Rødt en fremgang fra to til fem representanter i bystyret. Vorkinnslien meldte seg ut av Rødt i 2020 og satt perioden ut i bystyret og formannskapet som uavhengig representant.

Vorkinnslien har vært fylkesleder i Elevorganisasjonen. Hun har også vært styremedlem i Mental Helse og Mental Helse Ungdom.

## Referanser
Okkultokrati

**Okkultokrati** er et norske band fra Oslo startet i 2008. 

Bandets fjerde album, *Raspberry Dawn*, ble gitt ut i oktober 2016 og er produsert av Emil Nikolaisen. Bandet har vunnet Spellemannprisen i kategorien metal to ganger: i 2016 for albumet *Raspberry Dawn* og i 2020 for albumet *La ilden lyse*.

## Diskografi
* *No Light For Mass* (Fysisk Format, 2010)
* *Snakereigns* (Fysisk Format, 2012)
* *Night Jerks* (Fysisk Format, 2014)
* *Raspberry Dawn* (Southern Lord, 2016)
* *La ilden lyse* (2020)

## Referanser


## Eksterne lenker
* 
* Okkultokrati på Facebook